Ghal ħafna minna il- mewt ta' Pawlu l- Lennon kienet dexgha mhux ħażin . Ippruvajna niftakruh u nfakkruh b' xi poeżija li waħħalna mal- friġġ ta' Bertu jew billi dahhalnieh fi strixxiklu bi storja stil Trevor Zahra , imma z- żmien inessi u l- hajja tkompli . Wara kollox bosta minnha ridnieha tal- ħorox u tal- imħarbtin . Kollna bwiez u ggieget tal- ġild , ginsijiet imqattghin , labar u msielet imdendlin , ridna naffrontaw l- esperjenzi kiefra tal- hajja b' kuraġġ u bid- dinjitha ta' rockers li konna . Dan l- istil ta' hajja li għażilna ma kienx kompatibbli mal- normi soċjali u għalhekk barra l- ħars ikrah li konna naqilghu min- nies ' normali ' , mhux darba jew tnejn gejna imkeccija l- barra minn xi diskoteka jew anki mit- triq stess minn xi pulizija fejn kien jarana miġburin f' ammont ikbar minn numru li tistipula l- liġi . Ghal xi wħud minnha li l- gins u l- buz kien parti integrali mill- ġisem ( u sa anki konna norqdu bihom jew naqbżu nghumu bihom b' kollox ) , kienet ovvjament diffiċli li nsibu naħdmu u ndawru xi ħaġa tal- flus . Il- ġurnata kollha konna ngħadduha b' ħamsin ċenteżmu , 35 c minnhom għas- sigarretti u 10 c minnhom Twistees u te u l- bqija għal tal- linja . Biex nixtru flixkun inbid Lacryma Vitis għal filgħaxija konna nagħmlu ġabra bejnietna miċ- ċenteżmi li jifdillna . U dinja kienet kollha tagħna . Kien hemm minn kellu l- vizzju li jittallab għal xi ħaġa żejda imma din kienet l- eċċezzjoni u u mhux in- norma . Fid- diskoteki fil- biċċa l- kbira konna nidħlu b' xejn għax nidħlu fl- aħħar siegħa biex nirrokjaw jew jippowgowjaw ma' xi diska rock jew punk . Alfie d- DJ kien il- qaddis tagħna u jaqla' l- grazzji għax kulfejn kien ikun hemm hu , aħna konna nidħlu u niżfnu żgur . Paceville dak iz- żmien kien għadu verġni u innoċenti b' xi erba' barijiet imxerdin , imma ftit li xejn konna nersqu ' l hemm . Fis- sajf konna nintefgħu Buġibba s- Caesar ' s u iktar ' l quddiem fid- diskoteka tal- lukanda Riza . Wara li jaqleb nofsilejl Alfie kien jaqleb għas- seħer tal- mużika tagħna . Bosta mir- residenti kienu jkun irtiraw jew marru jixorbu band ' oħra u hawn konna nidħlu aħna libsin imcercrin u imdamdmin bil- Marsala , u ħadd ma kien iwaqqafna sa xi s- satghejn u nofs ta' bil- lejl meta kien jagħlaq id- disko . Tal- linja dawk il- ħinijiet baj baj u ħadd minna ma kellu imqar xi bicci karrakka li twassalna minn post għal ieħor . X' konna nagħmlu ? Norqdu hemm . Giela qbiżna xi ċint għal ġo xi Court tat- turisti u rqadna fuq id- deck chairs tal- pool . Gieli rqadna fuq il- blat fejn il- baħar u ġieli ma rqadna xejn . Ghamilna żmien pero , daqs żewġt isjuf infila , fejn ikkapparrajna flat , ġebel u saqaf u hemm konna ninxteħtu norqdu fuq il- kartun biex ma nsirux bojod bit- trab . Gieli konna xi tużżana reqdin gozz fuq xulxin u jekk xi ħadd jaqbdu l- bewl u l- ħara kien iżejjen xi rokna bih . Filghodu imbagħad , bħal ċorma zombijiet nimxuha sa San Pawl għal kafe u l- pastizzi , mbagħad nirkbu tal- linja għall- Belt . Dil- hajja anarkika u franka minn kull responsabbilta' kienet tinzlilna ħelu elizir . Bil- kitarra daqqejna u għannejna dwar il- ħolm u xewqat tagħna . Ridna kieku nbiddlu d- dinja u nagħmluha Boema , ' l bogħod mill- konflitti u l- korruzzjoni tal- politika . Il- funtana tat- Tritoni kienet niexfa qoxqox mill- ilma imma rajna fija l- funtana taz- żgħożija li ma tieqaf tnixxi qatt il- sbuħija , il- mużika , il- passjoni u l- liberta' . Xi wħud li kienu studjaw kellhom għażliet difficlu quddiemhom . Ikomplux bl- istudju jew jidħlux fid- dinja tax- xogħol . Il- prospetti fil- pajjiż ma kienux daqshekk sbieħ . Il- konflitti interni għal xi wħud kienu kbar . Issieltu bejn ix- xenqiet żagħżugħa tagħhom u l- kariera għall- futur . L- adultezza kienet qed tħabbat fuq il- bieb ta' barra . Interessanti wisq . Jiena twelidt fil- bidu tas- snin tmenin , allura effettivament m' ghexthomx dawk iz- żminijiet . Kuljum nidħol nigri niccekkja l- updates . Grazzi kompli segwi